S-706/2008

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 29. september 2008 á hendur B-kk-þgf S-kk-þgf E-kk-þgf, óstaðsettum í hús í Reykjavík, „fyrir eftirgreind brot framin í Reykjavík á tímabilinu frá 9. október 2006 til 15. mars 2008:

I. Fjársvik.

Ákærða er gefið að sök að hafa í eftirgreind skipti pantað gistingu, veitingar og aðra þjónustu á eftirgreindum hótelum og veitingastöðum án þess að geta greitt fyrir svo sem rakið er.

1.

Þann 9. október 2006, skráð sig til gistingar á Hótel Reykjavík við Rauðarárstíg, neytt þar veitinga og þjónustu og gist í alls 8 nætur án þess að geta greitt eftirstöðvar hótelreiknings fyrir veitingar og gistingu í sex nætur að andvirði alls 72.626 kr.

2.

Þann 6. janúar 2007, pantað gistingu og gist á Hótel Björk, Brautarholti 22, eina nótt og neytt þar veitinga en horfið af hótelinu daginn eftir án þess að greiða hótelreikninginn 31.840 kr.

3.

Dagana 7. - 10. júlí 2007 gist á Hótel Sögu, Hagatorgi 1, í 3 nætur og neytt þar veitinga og þjónustu að andvirði alls 108.000 kr.

Mánudaginn 23. júlí 2007 pantað og neytt veitinga að andvirði 1.610 kr. á veitingastaðnum Apótek-Bar-Grill, Austurstræti 16.

4.

Sunnudaginn 26. ágúst 2007 pantað og neytt áfengis að andvirði 9.490 kr. á veitingastaðnum Kaffi Bistro, Laugavegi 73.

5.

Fimmtudaginn 13. september 2007 pantað og neytt veitinga að andvirði 4.400 á veitingastaðnum Kaffi París, Austurstræti 14.

6.

Þriðjudaginn 23. október 2007 pantað og neytt veitinga að andvirði 2.670 kr. á veitingastaðnum Svarta Kaffi, Laugavegi 54.

7.

Sunnudaginn 11. nóvember 2007 pantað og neytt veitinga að andvirði 840 kr. á veitingastaðnum Kaffi Sólon, Bankastræti 7.

8.

Þriðjudaginn 7. ágúst 2007 pantað og neytt veitinga að andvirði 7.960 kr. á veitingastaðnum Ruby Tuesday, Skipholti 19.

9.

Föstudaginn 24. ágúst pantað og neytt áfengis að andvirði 11.250 kr. á Vitabarnum, Bergþórugötu 21.

Þetta telst varða við 248. gr. almennra hegningarlaga nr. 19, 1940.

II. þjófnað.

1.

Í janúar 2007 stolið 3.000 kr. í reiðufé og tveimur greiðslukortum í íbúð að Aðalstræti 8, þar sem ákærði var gestkomandi.

2.

Laugardaginn 26. maí 2007 stolið pels að verðmæti um 500.000 kr. í Aðventukirkjunni við Ingólfsstræti.

3.

Laugardaginn 15. mars 2008, stolið skinnkápu að verðmæti um 25.000 kr. í Kolaportinu við Tryggvagötu.

Telst þetta varða við 244. gr. almennra hegningarlaga.

III. Skjalafals með því að hafa, þriðjudaginn 31. maí 2007, framvísað í lyfjaverslun Lyfja og heilsu, Háaleitisbraut 68, lyfseðli sem G-kk-nf Þ. J-kk-nf, læknir hafði gefið út 22. sama mánaðar til ákærða sem sjúklings um ávísun á 25 töflur af lyfinu Phenegan 25 mg og sem ákærði hafði falsað með því að breyta tilgreiningu læknisins um fjölda taflna úr 25 í 100.

Telst þetta varða við 1. mgr. 155. gr. almennra hegningarlaga.

Þess er krafist að ákærði verði dæmdur til refsingar.

Í málinu hafa eftirgreindir uppi kröfur um greiðslu skaðabóta:

Hótel Björk, Brautarholti 22, Reykjavík, skaðabóta að fjárhæð kr. 31.840 ásamt vöxtum og dráttarvöxtum samkvæmt vaxtalögum.

RT veitingar ehf., kt. 510496-2569, skaðabóta að fjárhæð 7.960 kr.

Hótel Saga ehf. skaðabóta að fjárhæð 108.000 kr. ásamt vöxtum samkvæmt 8. gr. vaxtalaga nr. 38/2001 frá 11. júlí 2007 en síðan dráttarvöxtum samkvæmt 1. mgr. 6. gr. 9. gr. sömu laga að liðnum mánuði frá birtingu kröfunnar til greiðsludags.“

Hinn 25. september sl. var sakamálið nr. 1206/2008 sameinað þessu máli en þar er ákærða gefið að sök með ákæru útgefinni af lögreglustjóranum á höfuðborgarsvæðinu 16. september sl., „þjófnað og fjársvik framin í Reykjavík, nema annars sé getið, á tímabilinu frá 16. ágúst 2007 til 17. júlí 2008:

I. Þjófnaður.

1.

Þann 16. ágúst 2007 stolið vöru að verðmæti 2.040 kr. í verslun 11-11, Laugavegi 116.

2.

Þann 13. janúar 2008 stolið vörum að verðmæti 285 kr. í verslun 11-11, Laugavegi 116.

3.

Þann 22. febrúar 2008 stolið pels að verðmæti um 100.000 danskar krónur á Hótel Borg, Pósthússtræti 11.

4.

Þann 15. apríl 2008 stolið tveimur kvenveskjum á elliheimilinu Sunnuhlíð, Kópavogsbraut 1c, Kópavogi og jafnframt 6.000 kr. í reiðufé úr öðru veskinu.

5.

Þann 19. júní 2008 stolið íspinnum að verðmæti 710 kr. í versluninni Þingholti, Grundarstíg 2.

Þetta telst varða við 244. gr. almennra hegningarlaga nr. 19, 1940.

II. Fjársvik með því að hafa svikið út á eftirgreindum stöðum veitingar, sem ákærði pantaði og neytti án þess að geta greitt fyrir þær:

1.

Þann 2. september 2007 veitingar að andvirði 2.900 kr. á veitingahúsinu Kaffi-barnum, Bergstaðastræti 1.

2.

Þann 30. mars 2008 veitingar að andvirði 5.390 kr. á Kaffi Aroma, Fjarðargötu 13 - 15, Hafnarfirði.

3.

Þann 28. júní 2008 veitingar að andvirði 7.250 kr. á veitingastaðnum Café Cultura, Hverfisgötu 10.

4.

Þann 10. júlí 2008 veitingar að andvirði 2.125 kr. á veitingahúsinu Red Chili, Pósthússtræti 13.

5.

Þann 12. júlí veitingar að andvirði 4.800 kr. á veitingastaðnum Kaffibarnum, Bergstaðastræti 1 og á sama tíma stolið 7.000 kr. úr afgreiðslukassa veitingastaðarins.

6.

Þann 13. júlí veitingar að andvirði 17.580 kr. á veitingastaðnum Ruby Tuesday, Skipholti 19.

7.

Þann 17. júlí veitingar að andvirði 6.380 kr. á veitingastaðnum Indian Mango, Frakkastíg 12.

8.

Dagana 11. og 17. janúar 2008 gist og neytt veitinga á 4th Floor Hotel, Laugavegi 101, en horfið af hótelinu 17. sama mánaðar án þess að greiða eftirstöðvar hótelreiknings 24.200 kr.

Þetta telst varða við 248. gr. almennra hegningarlaga og þjófnaðurinn samkvæmt ákærulið II.5 jafnframt við 244. gr. sömu laga.

Þess er krafist að ákærði verði dæmdur til refsingar.

Í málinu krefjast eftirgreindir þess að ákærði verði dæmdur til greiðslu skaðabóta:

S-kvk-nf B-kvk-nf Þ-kvk-nf skaðabóta að fjárhæð 6.000 kr. ásamt vöxtum samkvæmt 8. gr. vaxtalaga nr. 38/2001 frá 15. apríl 2008 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

F-x-x M-x-x Ö-x-x skaðabóta að fjárhæð 7.250 kr. ásamt vöxtum samkvæmt 8. gr. vaxtalaga nr. 38/2001 frá 28. júní 2008 en síðan dráttarvöxtum samkvæmt 9. gr. sömu laga að liðnum mánuði frá birtingu kröfunnar til greiðsludags.

Veitingastaðurinn India Mango, Frakkastíg 12, skaðabóta að fjárhæð 6.380 kr.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði hlaut hinn 24. apríl 2007 þriggja mánaða fangelsisdóm, skilorðsbundinn til þriggja ára, fyrir fjölmörg fjársvikabrot af sama tagi og hann hefur nú verið sakfelldur fyrir, auk þjófnaða og gripdeildar. Hefur ákærði með brotum sínum nú rofið skilorð framangreinds dóms. Ber því að taka framangreindan dóm upp og gera ákærða refsingu í einu lagi. Ákærði hefur játað brot sín hreinskilnislega og er það virt honum til refsilækkunar. Að þessu virtu þykir refsing hans hæfilega ákveðin fangelsi í 9 mánuði.

Ákærði hefur samþykkt allar fram komnar skaðabótakröfur og er hann dæmdur til greiðslu þeirra allra auk vaxta eins og nánar greinir í dómsorði.

Engan sakarkostnað leiddi af málinu.

D ó m s o r ð :

Ákærði, B-kk-nf S-kk-nf E-kk-nf, sæti fangelsi í 9 mánuði.

Ákærði greiði Keahótel ehf. 31.840 krónur ásamt dráttavöxtum skv. 1. mgr. 6. gr. laga nr. 38/2001 um vexti og verðtryggingu frá 1. mars 2007 til greiðsludags.

Ákærði greiði RT veitingum ehf. 7.960 krónur ásamt vöxtum skv. 8. gr. laga nr. 38/2001 frá 7. ágúst 2007 til 9. júní 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði Hótel Sögu ehf. 108.000 krónur ásamt vöxtum skv. 8. gr. laga nr. 38/2001 frá 11. júní 2007 til 11. september 2007 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði S-kvk-þgf B-kvk-þgf Þ-x-x 6.000 krónur ásamt vöxtum skv. 8. gr. laga nr. 38/2001 frá 15. apríl 2008 til 8. ágúst 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði F-x-x M-x-x Ö-x-x 7.250 krónur ásamt vöxtum skv. 8. gr. laga nr. 38/2001 frá 28. júní 2008 til 8. ágúst 2008 en með dráttarvöxtum skv. 1. mgr. 6. gr. sömu laga frá þeim degi til greiðsludags.

Ákærði greiði Veitingastaðnum India Mango, Frakkastíg 12, 6.380 krónur.

Á-kk-nf M-kk-nf